

**PÁLYÁZATI FELHÍVÁS**

Loco-Motiv Közösségi Alapítvány Nagykanizsa

2024. június

1. **A felhívás célja**

A Loco-Motiv Közösség Alapítvány egy 2021-ben alakult civil szervezet, amelynek célja, hogy helyi, közösségi adományokból olyan tevékenységeket támogasson, vagy valósítson meg, ami a helyi közösség érdekeit szolgálja.

NA,MOST EZT EGYSZERŰBBEN LEFORDÍTVA…

8 lelkes, helyi összefogott és elindult pénzt gyűjteni a kapcsolatrendszerében és azon kívül. Ezek lennénk mi (a továbbiakban Alapítvány). Gondoltuk, hogy nem szeretnénk mindig csak azt hallani:

* olyan jó lenne, ha nálunk is… -> akkor LEGYEN!
* persze máshol ez is van… -> itt is lehet!
* ha lenne rá forrásunk, akkor … -> aDJUK össze, VALÓSÍTSUK meg!

Valósítsunk meg terveket és álmokat úgy, hogy ehhez helyben adják össze (a minket támogató helyiek, vállalkozások, stb.) a forrást. Egy kicsit előre dolgoztunk, így a PÉNZ az ablakban. Nincs más hátra, mint ELŐ A TERVEKKEL.

A 2024. év 2. pályázati felhívásában rendelkezésre álló keretünk: 2.000.000,- Ft

Az egy pályázatra adható maximális támogatás összege: 500.000 Ft

Ha tudtok azonosulni a céljainkkal, és kész tervetek van a fiókban, ami összepasszol velünk, akkor akár nyerők is lehettek.

Az ALAPÍTVÁNY 3 fő célterülete – Avagy lődd be: Melyik vagy te/vagytok ti?

* **CITY TÜNDÉR: Mindig nyitott szemmel jár a világban**, észreveszi, ha valahol baj van. Lehetsz elesett, beteg, segítségre szoruló, idős, fiatal, gyerek, egyedülálló, családos, kisiskolás vagy nyugdíjas, ha segítségre van szükséged, keresd Őt!



* **GREEN GERILLA: Nála senki nem zöldebb**. Lézerszemmel vesz észre minden kihágást, amely a környezet ellen irányul. Szigorúsága mellet végtelenül gondoskodó és odaadó. Imádja a természetet, lehajol minden virághoz, állathoz, megölel minden fát.
* **(H)ŐSLAKOS:** Neki mindenki egyformán számít! Kizárólag közösségben hajlandó létezni. Imád minden rendezvényt, fesztivált, közösségi eseményt! Nem a buli hajtja, hanem az összetartozás érzése.
1. **A támogatható projektek köre**

**A felhívásunk ezúttal a (H)őslakos célrendszeren belül megvalósuló programokat/akciókat támogatja, ezen belül is kiemelten a helyi közösség erősítésére irányuló projekteket az alábbi szempontok szerint:**

* a projektet **2024. október 31.-ig** kell megvalósítani
* tartalmában a programnak/akciónak a következők közül legalább egy feltételnek kell megfelelni:
* **meglévő közösségek tagjai közötti kapcsolat erősítése**
* **a közösségért és közösségben tevékenykedés jelentőségének, az önkéntesség szükségességének hangsúlyozása**
* **közösségi kapcsolatok építése, új közösségek létrehozása**
* **különböző értkalapú közösségek összekapcsolása**
* **„Boldog utca”, vagy városrész program (azaz, olyan lakóközösségek közös rendezvénye, amelyek alulról szerveződnek és célja egymás megismerése, a lakóközösség erősítése)**
* **kikapcsolódást, regenerálódást segítő programok generációk összekapcsolásával ( gyalogtúrák, biciklitúrák, kulturális programok stb.)**
* **társas kapcsolatok kialakulását, megerősítését segítő programok**
* **az online térből való kimozdítást támogató programok offline, közösségépítő tevékenységek vonzóvá tételével**
1. **A pályázók köre**

A támogatásra a következő pályázók nyújthatják be az igényüket:

* Nagykanizsán működő, jogi személyiséggel nem rendelkező lakossági csoportok, informális közösségek (klubok, baráti körök, lakóközösségek stb.) - > nem szükséges, hogy bejegyzett formája legyen a csoportnak. FONTOS, hogy működjetek együtt, legyen egy közös célotok.
* nagykanizsai székhelyű és Nagykanizsán működő civil szervezetek (egyesület, alapítvány, non-profit kft.),

Nem pályázhatnak: egyházi, for-profit, politikai szervezetek, valamint szakszervezetek, és önkormányzatokból álló civil szervezetek.

1. **Támogatható tevékenységek**
* közösségi programok
* önkéntesek bevonásán alapuló akciók
* a támogatott tevékenységhez kapcsolódó kommunikáció költsége
1. **Elszámolható költségek**

A támogatásból elszámolható költségek:

1. Igénybe vett szolgáltatások:
* résztvevők/fellépők/közreműködő szakemberek díja megvalósításhoz kapcsolódó
* egyéb szolgáltatások díja (pl: őrzés-védelem, szállítás stb.)
1. Anyagköltség:
* díjak (pl: hatósági díjak)
* esetleges ellátáshoz kapcsolódó költségek
* a programok megvalósításához kapcsolódó anyagok költsége (pl.: kreatív kellékanyagok, verseny esetén díjazások stb.)
1. Bérleti díjak:
* technikai feltételek biztosításához (pl.: terem bérlet, stb.)
* megvalósításához szükséges speciális eszközök
1. Marketing és kommunikáció:
	* a program/tevékenység népszerűsítéséhez kapcsolódó online- és offline kommunikációs költség
2. **A pályázat benyújtásának módja**

A támogatási kérelmet a pályázati adatlap kitöltésével lehet benyújtani. A pályázati adatlap az alábbi linkre kattintva elérhető:

A pályázati adatlapot aláírva és szkennelve szükséges benyújtani a megadott címre.

A pályázat benyújtásának határideje: **2024. július 14. 24.00**

A pályázat benyújtásának címe: locomotivnk@gmail.com

1. **Az elbírálás menete**

A pályázatot az Alapítvány Kuratóriuma bírálja el**, 2024. július 28-ig.**

A nyertes pályázókat email-ben értesítjük.

Az elbírálás során előnyt élveznek azok a pályázatok:

* amelyek nem egyszeri és megismételhetetlen eredményeket hoznak, hanem hatásuk hosszú távon is fenntartható
* azok a jogi személyiséggel nem rendelkező társulások, baráti társaságok, amelyek más pályázati forrást hivatalos működési forma hiányában nem tudnak igénybe venni
* azok az együttműködések, amelyek erre a pályázatra több szervezetet is összefognak a cél érdekében

Az Alapítvány az elbírálási folyamat alatt a pályázók részére konzultációs napot biztosít, amelynek időpontjáról a pályázatok beérkezése után email-ben értesíti a pályázatot benyújtókat.

1. **A támogatás módja**

 A támogatást egy összegben és előre utalja át az Alapítvány a kedvezményezett bankszámlájára.

1. **Az elszámolás módja**

A támogatással a kedvezményezett a megvalósítást követő 15 napon belül köteles elszámolni. Az elszámoláshoz szükséges:

* az Alapítvány által meghatározott tartalommal beszámoló a rendezvényről (kb. max: 2 A/4 oldal terjedelemben)
* a rendezvényen készült jó minőségű fotódokumentáció (15-20 fotó)
* a támogatás felhasználását igazoló számlák másolatának és azok kifizetésének igazolása.